OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “AVTOMOBIL TRANSPORTIDA YOʻLOVChILAR TAShISh SOHASIDAGI TADBIRKORLIK FAOLIYATINING ALOHIDA TURLARINI AMALGA OShIRIShNI TARTIBGA SOLISh TOʻGʻRISIDA” 2006 YIL 9 MARTDAGI PQ–303-SON QARORI)
(resolution, 2021-12-06)

Oʻzbekiston Respublikasi Prezidentining “Avtomobil transportida yoʻlovchilar tashish sohasidagi tadbirkorlik faoliyatining alohida turlarini amalga oshirishni tartibga solish toʻgʻrisida” 2006-yil 9-martdagi PQ–303-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin. 5. Vazirlar Mahkamasining “Oʻzbekiston Respublikasida Avtomobil transportida yoʻlovchilar va bagaj tashish qoidalarini hamda Avtobuslarda yoʻlovchilar tashish xavfsizligini taʼminlashga doir talablarni tasdiqlash haqida” 2003-yil 4-noyabrdagi 482-son qarorida (Oʻzbekiston Respublikasi QT, 2003-y., 11-son, 108-modda): 1-ilova 6-bandining yigirmanchi xatboshidagi “yuklar” va “yoki jismoniy” soʻzlari chiqarib tashlansin; 2-ilova 15-bandining beshinchi xatboshi chiqarib tashlansin. 6. Vazirlar Mahkamasining 2006-yil 31-yanvardagi 11-son qarori (Oʻzbekiston Respublikasi QT, 2006-y., 1-son, 6-modda) bilan tasdiqlangan Toshkent shahrida avtomobil transportida yoʻlovchilar tashishni amalga oshirish faoliyatini litsenziyalash toʻgʻrisidagi nizomda: a) 2-bandning birinchi xatboshiga “avtomobil transportida” soʻzlaridan keyin “yuridik shaxslar tomonidan” soʻzlari qoʻshilsin; b) 6-bandning “g” kichik bandidagi “yakka tartibdagi tadbirkorlar va” soʻzlari chiqarib tashlansin; v) 7-band quyidagi tahrirda bayon qilinsin: “7. Litsenziya olish uchun litsenziya talabgori quyidagi hujjatlarni taqdim etadi: a) yuridik shaxsning nomi va tashkiliy-huquqiy shakli, joylashgan joyi (yuridik manzili), bank muassasasining nomi va bankdagi hisob raqami, faoliyatning litsenziyalanadigan turi (yoxud uning bir qismi) koʻrsatilgan holda litsenziya berish toʻgʻrisidagi ariza; b) yuridik shaxsning davlat roʻyxatidan oʻtkazilganligi toʻgʻrisidagi guvohnomaning notarial tasdiqlangan nusxasi; v) mavjud avtotransport vositalarining mulk huquqi, boshqa ashyoviy huquqlar yoki ijara shartnomalari toʻgʻrisidagi maʼlumotlar, shuningdek Yoʻl harakati xavfsizligi davlat xizmatining tegishli boʻlinmasi tomonidan berilgan belgilangan shakldagi avtotransport vositasi texnik jihatdan soz ekanligi toʻgʻrisida belgi qoʻyilgan avtotransport vositasi texnik pasportining yoki avtotransport vositalari guruhi texnik koʻrikdan oʻtkazilganligi dalolatnomasining nusxasi; g) litsenziya talabgorida haydovchilarni tibbiy koʻrikdan va avtotransport vositalarini texnik koʻrikdan oʻtkazish punktlari yoxud litsenziya talabgorining tegishli ixtisoslikdagi tashkilot bilan unga tibbiy koʻrik va texnik koʻrikdan oʻtish imkoniyati berilishi toʻgʻrisidagi shartnomasi nusxasi mavjudligi haqidagi maʼlumotlar; d) yuridik shaxs xodimlari kasb malakasining belgilangan talablar va shartlarga muvofiqligini tasdiqlovchi hujjatlarning nusxalari; e) yuridik shaxsning yoʻl harakati xavfsizligi taʼminlanishi uchun masʼul boʻlgan mansabdor shaxslarining tegishli attestatsiyadan oʻtkazilganligini tasdiqlovchi hujjatlarning nusxalari; j) ariza koʻrib chiqilganligi uchun litsenziya talabgori tomonidan yigʻim toʻlanganligini tasdiqlovchi hujjat. Litsenziya talabgoridan mazkur Nizomda nazarda tutilmagan hujjatlar taqdim etilishini talab qilishga yoʻl qoʻyilmaydi”; g) 9-band quyidagi tahrirda bayon qilinsin: “9. Litsenziya talabgorining arizasi koʻrib chiqilganligi uchun oʻntagacha avtotransport vositasidan foydalanuvchi yuridik shaxslardan qonun hujjatlarida belgilangan eng kam oylik ish haqining toʻrt baravari miqdorida, oʻnta va undan ortiq avtotransport vositalaridan foydalanuvchi yuridik shaxslardan — eng kam oylik ish haqining besh baravari miqdorida yigʻim undiriladi”; d) 10-banddagi “yoki jismoniy” soʻzlari chiqarib tashlansin; e) 20-bandda: birinchi xatboshidagi “yuridik shaxs” soʻzlari chiqarib tashlansin; ikkinchi xatboshi chiqarib tashlansin; j) 28-bandning toʻrtinchi xatboshi chiqarib tashlansin; z) Nizomga ilovada: Sxema nomidagi “(yuridik va jismoniy shaxslar)” soʻzlari chiqarib tashlansin; Sxemaning ikkinchi ustunidagi “yuridik shaxs va jismoniy shaxs” soʻzlari chiqarib tashlansin.